РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

 и контролу трошења јавних средстава

011 Број: 06-2/158-22

6. новембар 2022. године

Београд

ЗАПИСНИК

СЕДМЕ СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 6.НОВЕМБРА 2022. ГОДИНЕ

Седница је почела у 17,00 часова.

Седници је председавао Верољуб Арсић, председник Одбора.

Седници су присуствовали чланови Одбора: Мирослав Кондић, Никола Радосављевић, Александра Томић, Тијана Давидовац, Владимир Обрадовић, Ненад Митровић, Бојана Букумировић, Небојша Зеленовић и Розалија Екрес.

Седници су присуствовали заменици чланова Одбора: Драган Јовановић (заменик Светлане Милијић) Снежана Пауновић (заменик Душана Бајатовића), Ђорђе Станковић (заменик Мирослава Алексића) , Хаџи Милорад Стошић и Небојша Цакић.

Седници нису присуствовали чланови Одбора: Ана Белиоца, Верољуб Стевановић и Војислав Вујић, као ни њихови заменици.

Седници су присуствовали народни посланици који нису чланови Одбора: Зоран Стојановић, Мариника Тепић, Дејан Булатовић, Бошко Обрадовић и Марко Атлагић.

Седници су присуствовали: представник предлагача закона Синиша Мали, потпредседник Владе и министар финансија; повереници изМинистарства финансија: Дарко Комненић, помоћник министра, Милеса Марјановић, начелник Одељења буџета, Саша Стевановић, виши саветник и Ана Јовић, саветник ; Сања Радојевић Шкодрић, директор Републичког фонда за здравствено осигурање и Светлана Тадин, директор Сектора за економске послове у Републичком фонду за здравствено осигурање; представнициФискалногсавета: проф. др Павле Петровић, председник , др Никола Алтипармаков и Бојан Димитријевић, чланови и Данко Брчеревић, главни економиста.

На предлог председника, Одбор је већином гласова (12 гласова за, 2 гласа против) утврдио следећи

Д н е в н и р е д :

1. Разматрање Предлога закона о изменама и допунама Закона о буџету Републике Србије за 2022. годину са Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2022. годину, који је поднела Влада (број 400-2335/22 од 3. новембра 2022. године), у начелу;
2. Разматрање Предлога закона о Привременом регистру држављана Републике Србије од 16 до 29 година којима се уплаћује новчана помоћ, који је поднела Влада (број 011-2337/22 од 3. новембра 2022. године), у начелу;
3. Разматрање Предлога закона о потврђивању Уговора о кредиту у износу од 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста између Републике Србије, коју заступа Влада Републике Србије, поступајући преко Министарства финансија, као зајмопримца, BNP PARIBAS SA као Aранжера, BNP PARIBAS FORTIS SA/NV и BNP PARIBAS SA као Првобитних зајмодаваца и BNP PARIBAS SA, као Агента, Уговора о изменама и допунама бр. 1 од 19. маја 2022. године и Уговора о изменама и допунама бр. 2 од 20. октобра 2022. године, који је поднела Влада (број 011-2341/22 од 3. новембра 2022. године);
4. Разматрање Предлога закона о потврђивању Уговора о зајму између Владе Републике Србије и Фонда за развој Абу Дабија за финансирање подршке буџету Републике Србије, који је поднела Влада (број 011-2340/22 од 3. новембра 2022. године);
5. Разматрање Предлога закона о потврђивању Споразума о зајму између KfW, Франкфурт на Мајни и Републике Србије за Програм „Водоснабдевање и пречишћавање отпадних вода у општинама средње величине у Србији VI (Фаза II)“, који је поднела Влада (број 011-2336/22 од 3. новембра 2022. године).

 Пре преласка на рад по утврђеним тачкама дневног реда, Одбор је већином гласова (13 гласова за, 1 народни посланик није гласао), без примедби, усвојио записник са 6. седнице Одбора.

Одбор је већином гласова (12 гласова за, 1 уздржан, 1 народни посланик није гласао) одлучио да, у складу са чланом 76. Пословника, обави заједнички начелни претрес о тачкама 1. и 2. и заједнички јединствени претрес о тачкама 3,4. и 5. дневног реда, с тим што ће се о свакој тачки дневног реда Одбор изјашњавати појединачно.

Председник Одбора је обавестио чланове Одбора да су у складу са чланом 173. став 2. Пословника Народне скупштине Одбору достављени извештаји одбора који су разматрали Предлог закона изменама и допунама Закона о буџету за 2022. годину:

- Извештај Одбора за привреду, регионални развој, трговину, туризам и енергетику, одлучио да предложи Одбору за финансије, републички буџет и контролу трошења јавних средстава да прихвати Предлог закона о изменама и допунама Закона буџету Републике Србије за 2022. годину, Раздео 21 – Министарство привреде, Раздео 28 – Министарство рударства и енергетике, Раздео 32 – Министарство унутрашње и спољне трговине и Раздео 62 - Министарство туризма и омладине, у начелу;

- Извештај Одбора за здравље и породицу који је одлучио да предложи Oдбору за финансије, републички буџет и контролу трошења јавних средстава да прихвати Предлог закона о изменама и допунама Закона о буџету Републике Србије за 2022. годину- Раздео 27, Министарство здравља, са Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2022. годину;

- Извештај Одбора за пољопривреду, шумарство и водопривреду, одлучио након гласања да предложи Одбору за финансије, републички буџет и контролу трошења јавних средстава да прихвати у начелу Предлог закона о изменама и допунама Закона о буџету Републике Србије за 2022. годину, Раздео 24 - Министарство пољопривреде, шумарства и водопривреде.

**Прва и друга тачка дневног реда :** Заједнички начелни претрес

Предложене законе по тачкама 1. и 2. образложио је потпредседник Владе и министар финансија Синиша Мали и председник Фискалног савета Павле Петровић.

У уводном излагању, министар финансија је истакао пет разлога за измене и допуне Закона о буџету Републике Србије за 2022. годину а то су: боља наплата прихода у првих десет месеци 2022. године, односно 180 милијарди динара више од планираних прихода за 2022.годину којим држава планира да плати све своје обавезе до краја године; повећано издвајање средстава за набавку енергената: струје, дизела, гаса услед глобалне енергетске кризе а зарад стабилног снабдевања струјом и гасом грађана и привредних субјеката. Још један разлог ребаланса буџета је даље побољшање животног стандарда грађана: раст пензија почев од 1.новембра 2022.године у износу од 9% са наставком повећања пензија, плата у јавном сектору, плата у војсци од 1. јануара 2023. године када ће бити повећана и минимална зарада и растерећена привреда кроз повећање неопорезивог дохотка.

Синиша Мали је нагласио да је ребалансом предвиђена и подршка младима од 16 до 29 година у износу од 5.000 динара.Такође, издвојен је и део средства у износу од 15 милијарди динара за социјална давања које се односе на мере за повећање наталитета кроз увећана давања за дете када се роди као и помоћ мајкама у износу од 20.000,00 еур-а при куповини прве некретнине.

Павле Петровић, председник Фискалног савета је истакао да ребаланс буџета предвиђа повећање буџетског дефицита са 3 на скоро 4% БДП-а који се може сматрати оправданим с обзиром на енергетску кризу. Три су главна разлога због којег се ребаланс буџета разликује од иницијалног буџета а то су: снажно увећање инфлације а као последица инфлације, с једне стране је убрзање прихода а са друге стране расходи који нису пратили инфлацију. Други разлог је уношење у буџет велики број расходних политика које нису биле првобитно планиране док се трећи разлог односи на финансирање губитака јавних предузећа из енергетског сектора.

У даљем излагању, председник Фискалног савета је нагласио да је лоша карактеристика предложеног ребаланса његова нетранспарентност, нарочито у делу који се односи на издатке за јавна енергетска предузећа док је начелно добра страна то што се задржавају велика издвајања за јавне инвестиције која ће на нивоу читаве државе износити око 7,5 % БДП-а.

У дискусији поводом наведених закона учествовали су чланови Одбора: Александра Томић, Владимир Обрадовић, Небојша Зеленовић, Никола Радосављевић, Драган Јовановић, Снежана Пауновић и народни посланици који нису чланови Одбора Мариника Тепић, Бошко Обрадовић и Дејан Булатовић, чија су излагања тонски снимана.

Народни посланик Мариника Тепић указала је на повреду члана 27.став 2 Пословника Народне скупштине али није тражила изјашњење Одбора на повреду Пословника.

1. тачка дневног реда – гласање

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (9 гласова за, 3 против,2 народна посланика нису гласала) одлучио да подносе

И З В Е Ш Т А Ј

I

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о буџету Републике Србије за 2022. годину са Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2022. годину, у начелу.

II

 Одбор за финансије, републички буџет и контролу трошења јавних средстава, на основу члана 174. Пословника Народне скупштине, размотрио је извештаје одбора Народне скупштине који су, у складу са чланом 173. став 1. Пословника Народне скупштине, достављени Одбору за финансије, републички буџет и контролу трошења јавних средстава, као надлежном одбору, и то:

 - Извештај Одбора за привреду, регионални развој, трговину, туризам и енергетику, који је већином гласова одлучио да предложи Одбору за финансије, републички буџет и контролу трошења јавних средстава да прихвати Предлог закона о изменама и допунама Закона буџету Републике Србије за 2022. годину, Раздео 21 – Министарство привреде, Раздео 28 – Министарство рударства и енергетике, Раздео 32 – Министарство унутрашње и спољне трговине и Раздео 62 - Министарство туризма и омладине, у начелу;

- Извештај Одбора за здравље и породицу, који је одлучио да предложи Oдбору за финансије, републички буџет и контролу трошења јавних средстава да прихвати Предлог закона о изменама и допунама Закона о буџету Републике Србије за 2022. годину- Раздео 27, Министарство здравља, са Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2022. годину;

- Извештај Одбора за пољопривреду, шумарство и водопривреду, који је одлучио након гласања да предложи Одбору за финансије, републички буџет и контролу трошења јавних средстава да прихвати у начелу Предлог закона о изменама и допунама Закона о буџету Републике Србије за 2022. годину, Раздео 24 - Министарство пољопривреде, шумарства и водопривреде.

 За известиоца Одбора на седници Народне скупштине (са 9 гласова за, 2 уздржана и 3 народна посланика нису гласала) одређена је др Александра Томић, члан Одбора.

2.тачка дневног реда – гласање

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (10 гласова за, 4 народна посланика нису гласала ) одлучио да подносе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о Привременом регистру држављана Републике Србије од 16 до 29 година којима се уплаћује новчана помоћ,у начелу.

За известиоца Одбора на седници Народне скупштине (са 9 гласова за, 5 народних посланика није гласало ) одређена је др Александра Томић, члан Одбора.

**Трећа, четврта и пета тачка дневног реда :** Заједнички јединствени претрес

Предложене законе по тачкама 3, 4. и 5. образложио је потпредседник Владе и министар финансија Синиша Мали.

Синиша Мали је истакао да се Предлог закона о потврђивању Уговора о зајму између Владе Републике Србије и Фонда за развој Абу Дабија за финансирање подршке буџету Републике Србије односи на одобрена средства од стране фонда, у износу од 1,0 милијарде долара по повољним условима, а да ће се та средства користити као финансијска подршка буџету.

Предлог закона о потврђивању Уговора о кредиту у износу до 79.916.833,43 евра осигураног код China Export & Credit Insurance Corporation односи се на финансирање уклањања старог моста на Сави и изградњу новог челичног лучног моста.

Средства у износу од 70.000.000 евра предвиђена Предлогом закона о потврђивању Споразума о зајму између KfW, Франкфурт на Мајни и Републике Србије за Програм “Водоснабдевање и пречишћавање отпадних вода у општинама средње величине у Србији VI (фаза II)” планирана су за изградњу водоводне мреже и унапређење одвођења и пречишћавања отпадних вода.

У дискусији поводом наведених закона учествовали су чланови Одбора: Владимир Обрадовић, Верољуб Арсић, Небојша Зеленовић, Александра Томић, Снежана Пауновић и народни посланик који није члан Бошко Обрадовић, чија су излагања тонски снимана.

Заменик члана Одбора Снежана Пауновић указала је на повреду члана 107. Пословника Народне скупштине али није тражила изјашњење Одбора на повреду Пословника.

3.тачка дневног реда – гласање

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова ( 9 гласова за, 4 гласа против и 1 народни посланик који није гласао) одлучио да подносе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредиту у износу до 79.916.833,43 евра осигураног код China Export & Credit Insurance Corporation за финансирање уклањања старог моста на Сави и изградњу новог челичног лучног моста између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA као Аранжера, BNP PARIBAS FORTIS SA/NV и BNP PARIBAS SA као Првобитних зајмодаваца и BNP PARIBAS SA, као Агента, Уговора о изменама и допунама бр. 1 од 19. маја 2022. године и Уговора о изменама и допунама бр. 2 од 20. октобра 2022. године, који је поднела Влада.

За известиоца Одбора на седници Народне скупштине (са 9 гласова за, 2 гласа против, 3 нису гласали) одређена је др Александра Томић, члан Одбора.

 4.тачка дневног реда – гласање

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова ( 9 гласова за, 4 гласа против и 1 народни посланик који није гласао ) одлучио да подносе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму између Владе Републике Србије и Фонда за развој Абу Дабија за финансиранје подршке буџету Републике Србије.

За известиоца Одбора на седници Народне скупштине (са 9 гласова за, 2 гласа против, 3 нису гласали ) одређена је др Александра Томић, члан Одбора.

 5.тачка дневног реда – гласање

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (са 9 гласова за, 3 гласа против, 1 уздржан и 1 народни посланик није гласао )одлучио да подносе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму између KfW, Франкфурт на Мајни и Републике Србије за Програм “Водоснабдевање и пречишћавање отпадних вода у општинама средње величине у Србији VI (фаза II)”.

За известиоца Одбора на седници Народне скупштине (са 9 гласова за, 1 глас против, 4 народна посланика нису гласала) одређена је др Александра Томић, члан Одбора.

Седница је завршена у 20,00 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић Верољуб Арсић